

PROJEKTS uz 14.05.2024.

Finanšu komitejā 22.05.2024.

Domē 30.05.2024.

Sagatavotājs un ziņotājs: L.Raiskuma

LĒMUMS

Ādažos, Ādažu novadā

2024. gada 30. maijā **Nr.**«DOKREGNUMURS»

**Par izmaiņām Kadagas pirmsskolas izglītības iestādes “Mežavēji”** **medicīnas darbinieka darba samaksā**

Pašvaldības izglītības iestādēm ir saistošas Ministru kabineta 2023. gada 22. augusta noteikumos Nr. 474 “Kārtība, kādā nodrošināma izglītojamo profilaktiskā veselības aprūpe, pirmā palīdzība un drošība izglītības iestādēs un to organizētajos pasākumos” noteiktās minimālās prasības.

Kadagas pirmsskolas izglītības iestāde “Mežavēji” (turpmāk – KPII) ir reģistrēta medicīnas iestāde ārstniecības iestāžu reģistrā no 2010. gada, un, atbilstoši obligātajām prasībām, ārstniecības iestādē ir pieejama vadītāja apstiprināta neatliekamās medicīniskās palīdzības sniegšanas kārtība un nodrošināti neatliekamās medicīniskās palīdzības sniegšanai nepieciešamie medikamenti un medicīniskās ierīces, tāpēc tai papildu ir jāizpilda arī Ministru kabineta  2009. gada 20. janvāra noteikumos Nr. 60 “Noteikumi par obligātajām prasībām ārstniecības iestādēm un to struktūrvienībām” noteiktās prasības, t.sk., arī attiecībā uz Veselības inspekcijas izdotās izziņas Nr. 43589 par ārstniecības iestādes reģistrāciju ārstniecības iestādes reģistrā uzturēšanu.

Ar pašvaldības domes 28.12.2023. lēmumu Nr. 499 „Par pašvaldības amatpersonu un darbinieku mēnešalgām 2024. gadā” KPII amatam “Māsa/ vispārējās aprūpes māsa” noteiktā mēnešalga ir 1094 *euro*.

Minētajam amatam mēnešalga būtu nosakāma saskaņā ar Ministru kabineta 2018. gada 18. decembra noteikumiem Nr. 851 „Noteikumi par zemāko mēnešalgu un speciālo piemaksu veselības aprūpes jomā nodarbinātajiem” (turpmāk – Noteikumi), t.i., amata zemākajai mēnešalgai 1189,00 *euro*.

Tādējādi starpība starp amata esošo mēnešalgu un Noteiktos noteikto ir 95 *euro*, kas gadā veido summu 1140 *euro*, bet ņemot vērā arī darba devēja nodokli - 1408,93 *euro*.

Lai izpildītu Noteikumu nosacījumus, pašvaldībai jānosaka atbilstoša mēnešalga un jāveic pārrēķins no 01.01.2024. par izmaksātās mēnešalgas starpību. KPII budžeta tāmē 2024. gadā nav nepieciešams papildu finansējums, jo minētos izdevumus iespējams apmaksāt no iestādes algu ekonomijas līdzekļiem.

Pamatojoties uz Pašvaldību likuma 4. panta pirmās daļas 4. punktu, 10. panta pirmās daļas 14. punktu, Ministru kabineta 18.12.2018. noteikumu Nr. 851 „Noteikumi par zemāko mēnešalgu un speciālo piemaksu veselības aprūpes jomā nodarbinātajiem” 2.pielikumu, Ministru kabineta 2018. gada 18. decembra noteikumiem Nr. 851 „Noteikumi par zemāko mēnešalgu un speciālo piemaksu veselības aprūpes jomā nodarbinātajiem”, pašvaldības Amatu klasificēšanas darba grupas 30.04.2024. atzinumu, Izglītības, kultūras, sporta un sociālās komitejas 08.05.2024. atzinumu un Finanšu komitejas 22.05.2024. atzinumu, Ādažu novada pašvaldības dome

**NOLEMJ:**

1. Ar 2024. gada 1. janvāri noteikt Kadagas pirmsskolas izglītības iestādē “Mežavēji” amatam “Māsa/vispārējās aprūpes māsa” (profesijas kods 222146, 1 slodze) amatalgu 1189,00 *euro* mēnesī.
2. Veikt grozījumus Ādažu novada pašvaldības domes 28.12.2023. lēmuma Nr. 499 „Par pašvaldības amatpersonu un darbinieku mēnešalgām 2024. gadā” 11. pielikumā (pielikumā) 1. punkta izpildei.
3. Lēmuma izpildei nepieciešamos izdevumus apmaksāt no Kadagas pirmsskolas izglītības iestādes “Mežavēji” budžeta tāmes līdzekļiem.
4. Pašvaldības Centrālās pārvaldes Grāmatvedības nodaļas vadītājai kontrolēt šī lēmuma izpildi.

Pašvaldības domes priekšsēdētāja K. Miķelsone

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@ - KPII, IJN, PSN, FIN, GRN - @